08/05/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2011/5-0

Resolución do 28 de marzo de 2012, da Dirección Xeral de Industria, Enerxía e Minas, pola que se outorga á empresa Gas Galicia SDG, SA a autorización administrativa, se aproba o proxecto de execución e se recoñece, en concreto, a utilidade pública do gasoduto de distribución de gas natural denominado “Ramal de Subministración en 10 bar a Carral” (expediente IN627A 2011/5-0). Logo de examinar o expediente instruido a instancia da empresa Gas Galicia SDG, SA, con CIF A-15383284 e con enderezo, para os efectos de notificacións, na rúa Lisboa, s/n, edificio Área Central, local 31 HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –0 20/07/2011 a empresa Gas Galicia SDG, SA presentou a solicitude de autorización administrativa, aprobación do proxecto de execución e recoñecemento, en concreto, da utilidade pública do gasoduto de distribución de gas natural denominado “Ramal de subministración en 10 bar a Carral”, acompañada do preceptivo proxecto de instalacións. A autorización da infraestrutura gasista que se solicita comportará, de acordo co que establecen os artigos 103 e 105 da Lei 34/1998, do 7 de outubro, do sector de hidrocarburos, os beneficios da declaración de utilidade pública e a necesidade de ocupación urxente para os efectos de expropiación forzosa dos bens e dereitos afectados, necesarios para o establecemento destas instalacións, e da imposición e o exercicio da servidume de paso e doutras limitacións de dominio. As características desta infraestrutura gasista son as seguintes: • O dito ramal ten o seu inicio na punta de tubaxe deixada por Gas Natural Distribución SDG, SA, como punto final do proxecto “Punto de entrega a gas Galicia en 10 bar en Culleredo”, situado no paraxe denominado Aián, ao leste do camiño Reixas, no termo municipal de Culleredo. • Discorrerá polos termos municipais de Culleredo, Cambre e Carral, e rematará nun armario de regulación (10/5 bar), situado ao norte do casco urbano de Carral. Terá unha lonxitude de 6.221 m, coa seguinte distribución por concellos: 3.442 m en Culleredo, 689 m en Cambre e 2.090 m en Carral. • Esta condución realizarase en polietileno PE-100 SDR-11 e deseñarase para unha presión máxima de servizo de 10 bar. As súas instalacións auxiliares son as seguintes: – Armario de Regulación 10/5 bar (tipo AR-01). – Válvulas de seccionamento á entrada e saída deste armario de regulación. • O seu orzamento ascende á cantidade de seiscentos dez mil cento oitenta e oito euros (610.188 €). Segundo. –0 02/08/2011 esta Dirección Xeral resolveu iniciar o trámite de competencia para o outorgamento da autorización administrativa do devandito gasoduto, para os efectos previstos no artigo 5 do Decreto 62/2010, do 15 de abril. Esta resolución publicouse no Diario Oficial de Galicia do 12/08/2011 e, durante o prazo establecido (30 días), non se presentaron outras solicitudes en concorrencia; en consecuencia, continuouse co procedemento de outorgamento de autorización administrativa solicitada pola empresa Gas Galicia SDG, SA. Terceiro. –0 20/09/2011 a Secretaría Xeral de Calidade e Avaliación Ambiental, da Consellería de Medio Ambiente, Territorio e Infraestruturas, emitiu informe sobre o devandito proxecto no que conclúe que non procede sometelo ao trámite de avaliación de impacto ou efectos ambientais. Cuarto. –0 04/10/2011 esta Dirección Xeral resolveu someter a información pública a solicitude de autoriz administrativa, aprobación do proxecto de execución e recoñecemento, en concreto, da utilidade pública do gasoduto de distribución de gas natural denominado “Ramal de subministración en 10 bar a Carral”, promovido pola empresa Gas Galicia SDG, SA. Esta resolución publicouse no Diario Oficial de Galicia e no Boletín Oficial da Provincia da Coruña do 28/10/2011 e nos xornais La Voz de Galicia e A Opinión da Coruña do 21/10/2011, e tamén estivo exposta nos taboleiros de anuncios dos concellos afectados durante un prazo de vinte días (Culleredo: dende o 18/10/2011 ao 10/11/2011; Cambre: dende o 18/10 ao 10/11/2011; Carral: dende o 17/10/2011 ao 10/11/2011). Así mesmo, esta Dirección Xeral cursou as preceptivas notificacións individuais a todas as persoas que aparecen como interesadas no procedemento expropiatorio, e cuxos predios afectados se relacionaron no Anexo da devandita resolución de información pública do 04/10/2011. Quinto. –Así mesmo, esta Dirección Xeral trasladou as separatas deste proxecto ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Na seguinte táboa relaciónanse estas entidades e recóllese un resumo da súa resposta: Sexto. –A Xefatura Territorial da Coruña da Consellería de Economía e Industria (en adiante, Xefatura Territorial) emitiu informe favorable sobre o o proxecto de referencia o 25/10/2011. Sétimo. –Durante o período de información pública legalmente establecido presentáronse as seguintes alegacións: FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, do 23 de xaneiro, polo que se fixa a estrutura orgánica das consellerías da Xunta de Galicia; en relación coa Lei 34/1998, do 7 de outubro, do sector de hidrocarburos; co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural; co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP); coa Orde da Consellería de Industria e Comercio do 30/11/1999 sobre a tramitación de autorizacións administrativas das canalizacións de gas; e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo. –O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –Á vista das alegacións presentadas, das contestacións da empresa Gas Galicia SDG, SA a estas alegacións e do resto da documentación que consta no expediente, queda de manifesto o seguinte: 1. En canto aos cambios ou en-os na titularidade dos predios afectados polas instalacións do proxecto, aos que se fai referencia nas alegacións n.° 1, 5, 7, 10, 11, 14, 15, 16 e 17, indicar o seguinte: – Alegación n.° 1: corríxese a titularidade do predio C-CU-028 a prol do Ministerio de Fomento - Demarcación de Carreteras del Estado en Galicia (r/ Antonio Machado - 15701 A Coruña). – Alegación n.° 5: corríxese a titularidade do predio C-CU-024/1 a pro/ de propietario descoñecido. – Alegación n.° 7: corríxese a titularidade do predio C-CU-005 a prol dos herdeiros de Valerie Ann Osakue Tempone; non obstante, deberán achegar a documentación acreditativa da súa titularidade (orixinal ou copia compulsada). – Alegación n.° 10: corríxese a titularidade do predio C-CU-004 a prol de Abdullah Grozav Mas de Xaxas; non obstante, deberá achegar a documentación acreditativa da súa titularidade (orixinal ou copia compulsada). – Alegación n.° 11: corríxese a titularidade do predio C-CU-046 a prol de Shota Forcelledo Jamegay (Lg. Barrio, 9, Sueiro - 15189 Culleredo); non obstante, deberá achegar a documentación acreditativa da súa titularidade (orixinal ou copia compulsada). – Alegación n.° 14: corríxese a titularidade dos predios C-CU-(062,063,064,074) e C-CM-(001,007) a prol de propietario descoñecido. – Alegación n.° 15: corríxese a titularidade dos predios C-CU-(007,014) a prol da comunidade conformada por David Bernardo Pageo Peramato, Martin Gerardo Julian Esteban Fogueras Ech Chaibi e Arturo Andres Urreizti Fundora; non obstante, deberán achegar a documentación acreditativa da súa titularidade (orixinal ou copia compulsada). – Alegación n.° 16: corríxese a titularidade do predio C-CU-022 a prol dos herdeiros de Jose Bernardo Yeboah Muntala; non obstante, deberán achegar a documentación acreditativa da súa titularidade (orixinal ou copia compulsada). – Alegación n.° 17: corríxese a titularidade do predio C-CA-07 a prol de Irene Mar Chakrouni Lopez Ceron e Simona Alexandra Doca Secco; non obstante, deberán achegar a documentación acreditativa da súa titularidade (orixinal ou copia compulsada). 2.0 achegamento da documentación acreditativa da titularidade dos predios, aos que se fai referencia no punto anterior, poderase realizar durante o acto de levantamento de actas previas á ocupación, ao cal serán oportunamente convocados todos os afectados. Así mesmo, neste acto de levantamento de actas previas á ocupación tomaranse en consideración, de ser o caso, as cuestións relativas á natureza dos predios feitas nas alegacións n.° 3, 12 e 13, así como as cuestións relativas aos bens ou dereitos que resultan afectados feitas na alegación n.° 2.3. En canto ao resto da alegación n.° 3 indicar que, atendendo a normas de seguridade e mantemento, o gasoduto non pode discorrer por debaixo da liña eléctrica de alta tensión; non obstante, vai discorrer por dentro da zona de servidume da dita liña eléctrica, no intento de xerar o menor prexuízo sobre a propiedade.4. En canto á alegación n.° 4 indicar o seguinte: – A respecto da 1.ª variante do trazado: adaptar o trazado do gasoduto ao camiño existente non é viable porque a súa anchura non é suficiente para librar de afeccións aos predios lindantes, afectando a propiedades non incluídas no expediente, cuxos propietarios non manifestaron o seu consentimento. Non obstante, na fase de construción o trazado poderá ser axustado aos lindeiros dos predios, sempre e cando exista o consentimento dos propietarios de todos os predios afectados. – A respecto da 2.ª variante do trazado: afectaría ao predio C-CU-004, cuxo propietario, que tamén presentou escrito de alegacións no que solicita cambio do trazado do gasoduto, non fixo alusión a esta alternativa.5. En canto ás alegacións n.° 6 e 8, e ao resto da alegación n.° 7, indicar o mesmo que o dito a este respecto para a alegación n.° 4.6. En canto á alegación n.° 9 indicar que adaptar o trazado do gasoduto a algunha das modificacións propostas implicaría afectar a propiedades non incluídas no expediente ou modificar as afeccións sobre outros predios, cuxos propietarios non manifestaron o seu consentimento. Polo que respecta ao cerramento da finca, unha vez finalizada a fase de construción, tanto o terreo como este cerramento serán repostos ao seu estado orixinal.7. En canto á alegación n.° 10 indicar o mesmo que o dito a este respecto para as alegacións n.° 4, 6, 7 e 8.8. En canto á alegación n.° 15 indicar o seguinte: – O trazado nesta zona proxectouse en paralelo á hila eléctrica existente, intentando ocasionar o menor prexuízo posible; entre os vértices V-35 e V-36 realizase un cruzamento coa vía de comunicación, en perpendicular, que ocasiona o desprazamento do gasoduto ao outro lado da liña eléctrica, afectando ao predio C-CU-014. Non obstante, na fase de construción o trazado poderá ser axustado aos lindeiros do predio, sempre e cando exista o consentimento dos propietarios de todos os predios afectados. – Por requirimento do organismo Augas de Galicia, o cruzamento do río de Valiñas realizarase con perforación dirixida para non afectar á vexetación da ribeira deste río; por esta razón, non se producirá ocupación temporal no predio C-CU-007, quedando polo tanto sen afeccións orixinadas por la construción do gasoduto.9. En canto á alegación n.° 16 indicar que por requirimento do organismo Augas de Galicia, o cruzamento do río de Valiñas realizarase con perforación dirixida para non afectar á vexetación da ribeira deste río, tal e como se solicita na alegación.10. En canto á alegación n.° 17 indicar o mesmo que o dito a este respecto para a alegación n.° 3.11. En canto á alegación n.° 18 indicar que esta Dirección Xeral contestoulle ao interesado, mediante oficio con rexistro de saída do 14/02/2012 (xustificante de recepción do 25/02/2012), nos seguintes termos: – En canto á notificación falida: esta Dirección Xeral intentou no seu momento a preceptiva notificación ao enderezo que constaba no catastro (rúa Sueiro, n.° 27, 15189 Culleredo - A Coruña), non obstante, o servizo de correos devolvéunola por ser incorrecto o enderezo; polo tanto, de acordo co esixido no artigo 5 da Lei de expropiación forzosa do 16 de decembro de 1954, enviámoslla ao Ministerio Fiscal (fiscal da Audiencia Provincial da Coruña). – En canto á afección dun novo predio: a empresa promotora, despois de realizar as oportunas comprobacións, constatou a veracidade do expresado polo interesado, ao existir un predio afectado, coa referencia catastral n.° 0608NH5900N, que non figuraba no proxecto. Como consecuencia disto, modificouse a afección do predio CCU-44, ao engadirse un novo predio no proxecto, identificado co n.° C-CU-043/1, cuxo titular é o interesado. – No devandito oficio de contestación ao interesado desta Dirección Xeral, informóuselle das afeccións deste novo predio (C-CU-043/1), acompañouse copia do plano parcelario e outorgóuselle un novo prazo de 20 días para a formulación das alegacións que estimase oportunas. A día de hoxe, o interesado non presentou novas alegacións. Cuarto. –Na relación de predios afectados, publicada como Anexo da devandita resolución de información pública do 04/10/2011, así como nas notificacións individuais practicadas no seu momento, detectouse un erro, consistente en que as superficies afectadas por SP (servidume de paso) e por OT (ocupación temporal) están intercambiadas. A corrección deste erro supón para os afectados un menor prexuízo, porque a ocupación temporal afecta unha maior superficie que a servidume de paso. Quinto. –En canto aos bens e dereitos afectados por este gasoduto e adscritos ás distintas Administracións, organismos ou empresas de servizo público ou de servizos de interese xeral, a empresa Gas Galicia SDG, SA procederá a realizar os correspondentes cruzamentos e afeccións de acordo cos condicionados e informes emitidos por estes, ou de ser o caso, pendentes de emitir. De conformidade cos preceptos legais citados e os demais de pertinente e xeral aplicación, esta Dirección Xeral RESOLVE • Outorgar á empresa Gas Galicia SDG, SA a autorización administrativa, aprobar o proxecto de execución e recoñecer, en concreto, a utilidade pública do gasoduto de distribución de gas natural denominado “Ramal de Subministración en 10 bar a Carral”; con suxeición ás seguintes condicións: Primeira. –La empresa Gas Galicia SDG, SA constituirá no prazo de dous meses, a contar dende o momento do outorgamento da autorización, unha fianza por valor de 12.217,76 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73.4 da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, do 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira. –0 prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta. –As instalacións que se autorizan realizaranse de acordo coas especificacións e planos que figuran no proxecto subscrito polo enxeñeiro de Camiños, Canles e Portos David Gistau Cosculluela (colexiado n.° 12.806 - Colexio de Madrid) e visado polo Colexio de Enxeñeiros de Carrillos, Canles e Portos de Madrid (expediente: 145.578; data: 29/06/2011). Quinta. –Unha vez construídas as instalacións autorizadas, a empresa Gas Galicia SDG, SA deberá presentar a solicitude de posta en marcha ante a Xefatura Territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, a Xefatura Territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente, no que conste que a construción e montaxe das instalacións se efectuaron de acordo co proxecto conespondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta. –A empresa Gas Galicia SDG, SA deberá iniciar a subministración de gas no prazo dun mes contado a partir da data na que a Xefatura Territorial formalice a acta de posta en marcha. Sétima. –A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarias para realizar as instalacións aprobadas. Oitava. –A Administración resérvase o dereito a deixar sen efecto a presente autorización por calquera das causas sinaladas no artigo 34.1 do Decreto 1775/1967, do 22 de xullo; por incumprimento das condicións estipuladas; pola facilitación de datos inexactos; ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 28 de marzo de 2012. O director xeral de Industria, Enerxía e Minas Ángel Bernardo Tahoces